|  |
| --- |
| http://njt.hu/cgi_bin/pic/logo_njt.png |

**Debrecen Megyei Jogú Város Önkormányzata Közgyűlésének 8/2014 (III.27.) önkormányzati rendelete**

Hatályos:2016-11-01 -tól

**Debrecen Megyei Jogú Város Önkormányzata Közgyűlésének 8/2014 (III.27.) önkormányzati rendelete**

**a Debreceni Közterület Felügyelet feladatainak meghatározásáról**

Debrecen Megyei Jogú Város Önkormányzata Közgyűlése az Alaptörvény 32. cikk (1) bekezdés a) pontjában, a közterület-felügyeletről szóló 1999. évi LXIII. törvény 1. § (6) bekezdésében és 4. § (2) bekezdésében kapott felhatalmazás alapján, a közterület-felügyeletről szóló 1999. évi LXIII. törvény 1. § (1) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontjában meghatározott feladatkörében eljárva, Debrecen Megyei Jogú Város Önkormányzata Szervezeti és Működési Szabályzatáról szóló 1/2013. (I. 24.) önkormányzati rendelet 59. § (2) bekezdés 25. pontjában biztosított véleményezési jogkörében eljáró Debrecen Megyei Jogú Város Önkormányzata Közgyűlése Környezetvédelmi és Városfejlesztési Bizottsága véleményének kikérésével a következőket rendeli el:

**1. A Debreceni Közterület Felügyelet feladatai**

**1. §**

A Debreceni Közterület Felügyelet feladatai:

a) közterület hasznosító szervként a város közterületének rendjével és hasznosításával kapcsolatos helyi előírásokról szóló önkormányzati rendelet alapján közreműködés Debrecen Megyei Jogú Város közterületei használatának, igénybevételének szerződés útján történő hasznosításában, a filmforgatási célú hasznosítás kivételével, amennyiben a mozgóképről szóló törvény szerinti filmalkotásról van szó;

b) Debrecen Megyei Jogú Város Önkormányzata piacainak, vásárainak, fenntartása, működtetése, a piaci rend fenntartása, alkalmi (ünnepi) vásárok szervezése;

c) kerékbilincs alkalmazása a közterületen szabálytalanul elhelyezett járműveken, ha a szabálytalanul elhelyezett járművek balesetveszélyt nem jelentenek és a forgalmat nem akadályozzák;

d) az üzemben tartó és a rendőrség értesítése mellett a közterületen szabálytalanul elhelyezett jármű elszállítással történő eltávolítása, ha az - a közúti közlekedés szabályairól szóló jogszabályban foglalt esetekben - a közúti forgalom biztonságát, vagy a közbiztonságot veszélyezteti;

e) a nemdohányzók védelméről és a dohánytermékek fogyasztásának, forgalmazásának egyes szabályairól szóló törvényben szabályozott közterület-felügyelők hatáskörébe tartozó dohányzási tilalom rendelkezéseinek ellenőrzése és szankcionálása;

f) közreműködés Debrecen Megyei Jogú Város Önkormányzata vagyonának védelmében, a közösségi közlekedési eszközök használati rendjének fenntartásában;

g) Debrecen Megyei Jogú Város Önkormányzata Közgyűlésének önkormányzati rendeletében meghatározott közterületeken történő szeszes ital fogyasztásának ellenőrzése és szankcionálása;

h) közreműködés Debrecen Megyei Jogú Város Önkormányzata a város közterületének tisztántartásáról és a zöldterületek védelméről szóló önkormányzati rendelet végrehajtásának ellenőrzésében;

i) közreműködés a közúton üzemképtelen, roncs, elhagyott járművek a közút kezelője által történő elszállításában;

j) a Magyar Köztársaság és a város zászlaja (lobogója) kitűzésére (felvonására) irányadó rendelkezések betartásának ellenőrzése;

k) a szmogriadó fokozatok elrendelése esetén segíti, illetve ellenőrzi a korlátozó intézkedések végrehajtását, együttműködik a szmogriadó terv végrehajtásában résztvevő más szervekkel.

[[1]](http://njt.hu/njtonkorm.php?njtcp=eh6eg3ed2dr5eo6dt7ee6em7cj4bx3cf8bw1ca4bz1bw4n#_ftn_9)l) szervezeti egysége útján ellátja a mezei őrszolgálat feladatait.

**2. A közterület-felügyelői egyenruha és a mezőőri formaruha egyes előírásai**

[[2]](http://njt.hu/njtonkorm.php?njtcp=eh6eg3ed2dr5eo6dt7ee6em7cj4bx3cf8bw1ca4bz1bw4n" \l "_ftn_10" \o ")**2. §**

(1) A Debreceni Közterület Felügyelet közterület-felügyelője a szolgálata teljesítésekor egyenruhájára kitűzve viseli az országosan egységes, egyedi azonosító számmal ellátott felügyelői jelvényt, továbbá Debrecen Város címerét és a „Közterület Felügyelet Debrecen” feliratot tartalmazó karjelzést, illetve sapkajelzést.

(2) A Debreceni Közterület Felügyelet mezőőre a szolgálata teljesítésekor formaruhájának bal oldalán, jól látható helyen viseli az országosan egységes, egyedi azonosító számmal ellátott szolgálati jelvényt, továbbá Debrecen Város címerét és a „Mezei Őrszolgálat Debrecen” feliratot tartalmazó karjelzést, illetve sapkajelzést.

**3. Záró rendelkezések**

**3. §**

Ez a rendelet 2014. április 1. napján lép hatályba.

**4. §**

Hatályát veszti

a) a Debreceni Közterület Felügyelet működéséről és egyes feladatainak megállapításáról szóló 12/2000. (III. 28.) Kr. rendelet,

b) a Debreceni Közterület Felügyelet működéséről és egyes feladatainak megállapításáról szóló 12/2000. (III. 28.) Kr. rendelet módosításáról szóló 28/2005. (VII. 5.) Kr. rendelet.

|  |  |
| --- | --- |
| Dr. Szekeres Antal sk.  jegyző | Kósa Lajos sk.  polgármester |

[[1]](http://njt.hu/njtonkorm.php?njtcp=eh6eg3ed2dr5eo6dt7ee6em7cj4bx3cf8bw1ca4bz1bw4n" \l "_ftnref_9" \o ")

kiegészítette DMJV 13/2015. (III. 26.) önkormányzati rendelete. Hatályos 2015. július 1-jétől.

[[2]](http://njt.hu/njtonkorm.php?njtcp=eh6eg3ed2dr5eo6dt7ee6em7cj4bx3cf8bw1ca4bz1bw4n" \l "_ftnref_10" \o ")

módosította DMJV 36/2016. (X. 13.) önkormányzati rendelete. Hatályos 2016. november 1-jétől.